# data[].attributes.headline
1. Kalaallisut oqaatsit ineriartornerat. 

# data[].attributes.subject
1. Kalaallisut oqaatsit ineriartornerat. 

# data[].attributes.body
Sammisami matumani ilaatigut mobilini oqaatsit atorneri misissuataalaarpasi. Ullumikkut kalaallisut atugaanerat SoMe-tiguttaaq aamma ingerlavoq. Tassa Sociale Mediat oqaatsinik atuinermissaaq akuusorujussuupput. Tamatumanilu kalaallisut Web-lish aamma atugaavoq. Weblish, tassaavoq internetseqalernerata kingorna oqaatsinik atuinerup ineriartornera. Weblish oqaatsinit Web aamma english-imit ataatsimoortitaavoq. Ullutsinni kalaallisut aamma weblish-eqarpoq. Immaqa oqarsinnaavugut web-kal (Web kalaallisut).

# data[].attributes.body
Uani internetip atugaalersimanera kalaallisullu oqaatsit ataatsimoortillugit atorneqarput.

# data[].attributes.headline
3. Web-lishiuneranut ersiutit tassaapput: 

# data[].attributes.subject
3. Web-lishiuneranut ersiutit tassaapput: 

# data[].attributes.body
* Internet atorneqarpoq
*  SoMe (Messenger) atorneqarpoq
*  Kalaallisut oqaatsit naalisakkat atorneqarput (Saell)
*  Tuluttut oqaatsinik akoorinertaqarpoq.
* Assit nipillu atorneqarput.

Aamma taguut multimodalitet matumani atorneqarsinnaavoq.
Attaveqaatini nutaani attaveqariaaseq mulimodaliukkajuppoq. Nipit, assit, emojit, filmillu ilanngullugit attaveqarneq pisarpoq.

# data[].attributes.headline
4. Ataguli oqaluttuarisaanermut qivialaariarta! Kalaallisut oqaatsit qanga allanneqartalerpat?  

# data[].attributes.subject
4. Ataguli oqaluttuarisaanermut qivialaariarta! Kalaallisut oqaatsit qanga allanneqartalerpat?  

# data[].attributes.body
Kalaallisut oqaatsit ataasiakkaat allattorsimasuutigineqartut 1586-imeersuupput. Kisianni oqaatsit taakkunani allassimasut amerlavallaanngillat. Kingorna 1600-kkut qiteqqunneranni Norgemi Slesvig- Holsten-imi, kalaallisut oqaatsit sukumiinerulaartumik allattorneqarsimapput.

# data[].attributes.body
1600-kkut qiteqqunneranni kalaallit sisamat, Norgemi Slesvig-Holstenimukaanneqarsimapput. Taakkua tassaasimapput: Kapilaaq, Kunnilik, Sigguk, Iggiarlu. Taakkua oqaasii, taamanikkut "ilisimatusartunit" assigiinngitsunit tunngavigineqarlutik allattorneqarsimapput. Kisianni taamanikkut misissuisut assigiinngitsuugamik assigiinngitsumik periuseqarlutik kalaallisut oqaatsit allattorsimavaat. Ukunani assersuutini takusinnaavasi Resen-ip allatugai Tysk - grønlandsk ordliste.

# data[].attributes.headline
7. Ullumikkut 2019-mi kalaallisut oqaatsit allanneqaqqaarneraniit ukiut 433-it qaangiupput.

# data[].attributes.subject
7. Ullumikkut 2019-mi kalaallisut oqaatsit allanneqaqqaarneraniit ukiut 433-it qaangiupput.

# data[].attributes.body
Resenip kalaallit oqaasiinik allattugaatai misissuataarlugit, takuneqarsinnaavoq, taamanimiit ullumikkumut oqaatsinik atuineq allannguuteqarsimasoq. Oqaatsit atornerini allannguutit ilai fonetik-imiipput.  Soorlu tungujortumik ungalusamiittut allassimapput: Talang (Taleq), Nulung (Nuloq). Taamanikkut taakkua taaneqarneranni nipaat (Fonetik) allaanerusimasoq atuarneqarsinnaavoq.
Aamma oqaatsit morfemitai tassa uigutaanik atuineq, allannguuteqarsimasoq takuneqarsinnaavoq, assersuummi sungaartumik ungalusami Tiguna (Form af tiguaa 'at tage). Ullumikkut oqaaseq taanna atorneqartillugu tiguna-mik taasisoqarneq ajorpoq morfemitaa nutaanngornermini allanngorsimammat. Erseqqissaatigisariaqarpoq Kapilaaq, Kunnilik, Sigguk, Iggiarlu Kalaallit nunaata sineriaata kitaata kujasinnerusortaanneermata, taamaattumik sumiorpaluut atorsimasaat naatsorsuutigineqarpoq Paamiut eqqaaninngaaneersimasinnaanera. Taamaattumik matumani saqqummiussami - naak sumiorpaluutit sinerissatsinniittut soqutiginartorpassuugaluartut- kitaani oqaatsit ineriartornerat sammineqarneruvoq.

# data[].attributes.headline
9. Kalaallisut oqaatsit oqaatsinik allanik naapitsinerminni ineriartuuteqarput. 

# data[].attributes.subject
9. Kalaallisut oqaatsit oqaatsinik allanik naapitsinerminni ineriartuuteqarput. 

# data[].attributes.body
Kalaallit Nunaanni inooriaasitoqaq oqaatsillu tunngaviusut tassaapput naggueqatigiit Inuit. Hans Egede 1721-mi Kalaallit Nunaannut nunasimmat upperisaq inooriaaserlu kristumiuusoq eqqunneqarpoq. Taamaasilluni kulturit oqaatsillu marluk naapipput imminnullu sunneeqatigiilerlutik. Kalaallisut oqaatsini oqaatsit atorneqartarsimanngitsut, kulturip nutaap nassaatarisaanik atugaalerput. Oqaatsillu nutaat pisariaqartinneqalerlutik. Taamatuttaaq danskit oqaasitoqaanni atugaasimanngitsut danskit oqaasiini piulerput Inuit oqaasiannik naapitsinermit pinngortut.

# data[].attributes.headline
10. Kalaallit oqaasiini oqaatsit nutaat uiguutit (morfemit) atorlugit pinngortut soorlu makkuupput: 

# data[].attributes.subject
10. Kalaallit oqaasiini oqaatsit nutaat uiguutit (morfemit) atorlugit pinngortut soorlu makkuupput: 

# data[].attributes.body
* Qajuusat (Qajoq + usaq+t)
* Suaasat (Suaat + usaq+t)
* Inaluaasat (Inalugaq + usaq+t)
* Tarrarsuut
(Tarraq + sor + uti/uteq +t)

Eqqarsaatissarsi: Sooruna tamanikkut kalaallit uiguut {usaq}, nutaanut takkuttunut atukulasimagaat? {usaq} qanoq isumaqarami? Állanik assersuutissaqarpisi?

# data[].attributes.headline
11. Kalaallisut oqaatsit ataasiakkaat semantiskimik isumaat allanngorput. 

# data[].attributes.subject
11. Kalaallisut oqaatsit ataasiakkaat semantiskimik isumaat allanngorput. 

# data[].attributes.body
Kulturimik nutaamik naapitsinerup kingunerisaanittaaq, oqaatsit siornatigut atorneqarnerminni isumagisimasaat nutaamik imaqartinneqalerlutik isumaat allanngorput. Taamaattoqartillugu oqaaseq nutaamik isumaqaleraangat oqaasilerinermi taasarpaat leksikaliserertoq.

# data[].attributes.headline
12. Oqaatsitigut ineriartorneq pitsaasoq qanoq ittuua? Oqaatsitigut ineriartorneq ajoqutaasoq qanoq ittuua? 

# data[].attributes.subject
12. Oqaatsitigut ineriartorneq pitsaasoq qanoq ittuua? Oqaatsitigut ineriartorneq ajoqutaasoq qanoq ittuua? 

# data[].attributes.body
Oqaatsit patajaatsumik ineriartussappata pingaaruteqarpoq, oqaasilerisinnaanermut eqaassuseqarnissaq. Taamaattumik pingaarpoq aamma atuarfimmi oqaasilerinerup pitsaasumik ingerlanneqartarnissaa.
Oqaatsitigut ineriartorneq ajoqutaasinnaasutut isigisara tassaavoq oqaatsit arlai pilliutigalugit oqaatsip atukkap aappaannai atugarineqalernerat. Tamanna ass. Naggueqatitta akornanni kinguaariinni assigiinngitsuni atugaavoq. Utoqqaat naggueqativut Inuktitut imlt. Yuppittut oqaluttut ikittuinnanngorsimapput, inuusunnerusut tuluttut oqalunnerulersimammata. Taamaattumik oqaatsinik inerisaanermi pingaaruteqarportaaq oqaatsit arlariit tamaasa atorluarlugit pigaanni. Taava oqaatsinik illugiimmik ineriartortitsineq ingerlanneqarsinnaammat.